5d 



CAPVT VI. 



Caloris animalis gradus, quo Mollusca subsilientia gaudent, 

 experimentis investigatur . 



.Ad caloris animalis gradtim, quem Molluscis subsilientibus Natura impertivit, 

 adcurate investigandum , plurima experimenta instituere suscepimus. Et quo- 

 niam exitus tum eorum , quae superiori anno , tum quae hoc ipso sedulo peregi- 

 mus, omnino inter se congruere videntur; ex conferta ipsorum multitudine ali- 

 quos duntaxat, brevitatis caussa, hic in medium proferre satis esse censemus ; at- 

 que ea ratione disponere, ut unico veluti obtutu oculis subjiciantur. 



Monere autem in primis oportet nos in hoc molimine obeundo Thermome- 

 tros Farenheiti usurpasse; quorum unus sub dio,alter in cubiculo prostaret ,ubi 

 experimenta instituebantur, ad utriusque temperiem definiendam: tertius scala 

 mobili instruebatur , quo ejusdem divisio quaelibet summitati columnae hydrar- 

 gyri facillime aptari posset: cui revera gradum 10 constantissime congruere stu- 

 duimus; quo gradu cubiculi temperiem, ubi experimenta peragebantur, indica- 

 tam a nobis jugiter esse scitum volumus; quemque ideo asterisco notare consti- 

 tuimus . Ad eumdem porro cunctorum experimentorum eventus infra declaran- 

 dos jugiter referemus. 



Notandum insuper experimenta isthaec hiemali tempestate fuisse perfecta, 

 dum Thermometer Farenheiti sub dio positus , gradum 5o circiter ostendebat . 



Animadvertendum postremo Mollusca testacea protinus e mari educta , fuis- 

 se in primis a nobis explorata; interdum libero aeri exposita per aliquot ho- 

 ras; cui demum eum caloris gradum artificiose impertivimus, ut maximum aesti- 

 vum caloremhujus nostrae regionis aequaret. Qui igitur fuerint experimentorum 

 eventus, hic summatim subjungemus. 



I. Experimentorum series, respiciens Testacea subsilientia ab aqua marina 

 protinus extracta. Forcipis adminiculo ea ratione apprehendebantur , ut ipsorum 

 valvae penitus occludi haud possent: mox ad aquae superficiem eductis, atque 

 profundo vulnere confestim in abdomine facto , Thernlometro inibi intruso ex- 

 plorabantur . 



